google/wiki40b huggingface dataset:
Laskarina Bouboulina

Bakgrunn og liv

Bouboulina ble født i et fengsel i Konstantinopel. Hun var datter av Stavrianos Pinotsis, en kaptein fra øya Hydra, og hans kone Skevo. Osmanene hadde fengslet faren Pinotsis fordi han hadde deltatt i den mislykkede Orlof-revolusjonen mellom 1769 og 1770 mot det osmanske regimet. Hennes far døde kort tid etterpå, og moren og barnet hennes flyttet tilbake til Hydra. Fire år senere, da hennes mor giftet seg Dimitrios Lazarou-Orlof, flyttet de til øya Spetses. Bouboulina hadde åtte halvsøsken.
Hun giftet seg to ganger, først med Dimitrios Yiannouzas og senere med Dimitrios Bouboulis, en velstående reder og kaptein, tok hans etternavn. Bouboulis ble drept i et slag mot algirske sjørøvere i 1811. Bouboulina tok over hans formue og handelsvirksomhet og hadde bygd fire skip, inkludert det store krigsskipet Agamemmnon.
I 1816 forsøkte osmanene å konfiskere Bouboulina sine eiendommer fordi hennes andre ektemann hadde kjempet på russernes side mot tyrkerne i krigen mellom Tyrkia og Russland. Bouboulina seilte til Konstantinopel for å møte den russiske ambassadøren Grev Pavel Strogonov for å søke hans beskyttelse. I erkjennelse av Bouboulis tjeneste til russerne, sendte Strogonov henne i sikkerhet i Krim. Etter tre måneder i eksil på Krim returnerte Bouboulina til Hellas.
Bouboulina sluttet seg til Filiki Etaireia, en underjordisk organisasjon som forberedte Hellas for revolusjonen mot de osmanske styresmaktene, som deres eneste kvinnelige medlem på dette tidspunktet. Hun kjøpte våpen og ammunisjon på sin egen regning, og førte dem i hemmelighet til organisasjonen hennes. Byggingen av krigsskipet Agamemnon var ferdig i 1820. Det ble senere en av de største krigsskip som noen gang var i hendene på greske opprørere. Bouboulina bestakk tyrkiske tjenestemenn til å ignorere skipets størrelse. Hun brukte mesteparten av sin formue til å gi mat og ammunisjon for sjømenn og soldater som var under hennes kommando.
Etter den greske uavhengigheten, da de forskjellige fraksjonene brøt ut i en borgerkrig i 1824, ble Bouboulina arrestert av de greske myndigheten på grunn av hennes families mange forbindelser opprørsbevegelsen. Hun ble få år senere drept i en familie-fedie i Spetses.
Bouboulina ble posthumt tildelt graden admiral i den russiske marinen, en særdeles sjelden prestasjon for en kvinne fra det 19. århundre. Hennes etterkommere donerte senere krigsskipet Agamemnon til den greske staten. Det ble omdøpt til Spetsai og ble det greske Sjøforsvarets flaggskip. Det ble brent sammen med fregatten Hellas og korvetten Hydra i marinebasen på Poros av Andreas Miaoulis i løpet av den neste greske borgerkrigen i 1831. 
Mange forskjellige gater over hele Hellas og Kypros er navngitt i hennes ære, spesielt Bouboulina Street i nærheten av National Technical University of Athens er kjent. Bouboulina var avbildet på baksiden av en gresk drakme mynt mellom 1988 og helt frem til 2001.
Axel Stang

Bakgrunn

Etter oppvekst på Rømskog tok Stang examen artium ved Frogner skole i Oslo og drev sammen med broren Thomas Stang en rekke eiendommer i 1930-årene.

Nasjonal Samling, andre verdenskrig

Stang ble medlem av Nasjonal Samling fra starten i 1933. Han ble 5. februar 1939 medlem av partiets råd, og ble en av Josef Terbovens kommissariske statsråder 25. september 1940, som leder av departementet for arbeidstjeneste og idrett frem til 1. februar 1942. Da fortsatte han som statsråd i samme departement under Vidkun Quislings andre regjering frem til krigens slutt. I tillegg var han leder for NS Ungdomsfylking, med tittelen «ungdomsfører».
Som regjeringsmedlem tjenestegjorde Stang, i likhet med Jonas Lie og Sverre Riisnæs, på Østfronten under andre verdenskrig. Der deltok han i seks til syv uker sommeren 1941 i SS-Kampfgruppe «Nord» ved Salla-fronten under den finske fortsettelseskrigen. Han ble tildelt Jernkorset av 2. klasse.

Etter krigen

Stang ble under landssvikoppgjøret etter krigen dømt til livsvarig tvangsarbeid i 1946. Da ankesaken var oppe for Høyesterett, voterte et mindretall på tre dommere, blant disse hans firmenning Emil Stang, for dødsstraff. Han fikk også et erstatningskrav på to millioner kroner.
Stang slapp ut av fengsel i 1956 og flyttet med familien til Rømskog.

Familie

Axel Stang giftet seg i 1942 med Helene Forseth Fretheim (1917–2008), datter av NS-minister Thorstein Fretheim.
Stang tilhørte Heiberg-slekten, som dattersønn av Axel Heiberg (1848–1932), brorsønn av Jørgen Breder Stang (1874–1950), bror til Thomas Stang (1897–1982), svoger til Wenche Foss (1917–2011) og onkel til Fabian Stang (1955–).
Stathmodera

Utbredelse

Slekten er vidt utbredt i Afrika.
Fartsholder

Funksjon

Ved å øke eller redusere drivstofftilførselen sørger denne teknologien for at kjøretøyet opprettholder den hastigheten det hadde da funksjonen ble aktivert.

Betjening

Fartsholderen styres med en hendel som vanligvis sitter på rattstammen. Når fartsholderen er aktivert, kan den valgte hastigheten finjusteres i små intervaller opp og ned ved hjelp av knapper eller ved å bevege hendelen. Funksjonen overstyres automatisk når føreren tråkker på bremsepedalen, gasspedalen eller clutchpedalen (biler med manuell girkasse). Den kan også kobles ut manuelt. Om føreren øker hastigheten, f.eks i forbindelse med en forbikjøring, gjenopptar fartsholderen den innstilte hastigheten når gasspedalen slippes. Enkelte typer har tilsvarende funksjon også etter bremsing.

Bruk

Fartsholder er spesielt nyttig og komfortabelt ved langkjøring på gode veier. Føreren slipper både å holde benet på gasspedalen og å holde kontinuerlig øye med speedometeret. Den er ikke like godt egnet på småveier som krever aktiv fartstilpasning hele tiden. I dag er fartsholder gjerne standardutstyr på personbiler, lastebiler og busser.
Tropinota

Beskrivelse

Små til middelsstore, blanke, svarte gullbasser med hvite flekker. Oversiden er mer eller mindre kledt med fine, lyse, oppstående hår.
Goicoechea (Costa Rica)

Historie

Kantonen ble oppretta 6. august 1891. Den fikk navnet sitt etter fransiskanerpresten José Antonio de Liendo y Goicoechea. De første innbyggere slo seg ned langs det som i dag er Calle Blancos, den første veien i området.

Geografi

Området er relativt flatt. Elvene Torres, Purral, Tiribí, Ipís, Ozotal, Cangrejos, Patalillos, Patal og Barreal renner gjennom kantonen.
Gjennomsnittstemperaturen ligger på rundt 21 °C.
Kommunistiska Partiet i Sverige

Kommunistiska Partiet i Sverige (KPS) var en svensk pro-albansk kommunistisk parti som eksisterte mellom 1982 og 1993. Restene av partiet er i dag å finne i Nya Arbetartidningen.
KPS hadde sitt opphav i en gruppe som hadde brutt ut av Sveriges Kommunistiska Parti (SKP) i Norrköping på slutten av 1970-tallet i protest mot partiets vektlegging av å skape en nasjonal samling mot det som ble sett på som en overhengende krigsfare og i protest mot partiets stilling for Kina i konflikten med Albania, samt i en gruppe som hadde brutt ut av KPML(r) i Stockholm. Disse, samt andre som sluttet seg til det politiske grunnlaget, grunnla organet Kommunisten i 1979 og virket under flere navn før KPS ble grunnlagt i 1982. Partiet opprettet også ungdomsforbundet Ungkommunisterna. En rekke eksklusjoner i 1983–84 bidro til å svekke partiet, og som for de fleste andre anti-revisjonistiske partier i Vest-Europa var 1980-tallet en nedgangstid for KPS. I 1989 forlot også en relativt stor gruppe partiet og grunnla Vänstertidningen, som var ment å representere en bredere plattform. Det ble nedlagt i 1993 da det som var igjen av KPS slo seg sammen med det som var igjen av Sveriges Kommunistiska Arbetarparti (SKA) for å starte Nya Arbetartidningen.
Politisk videreførte partiet mye av det SKP hadde stått for før rundt 1976, med vekt på klassekamp og kamp mot begge supermaktene. Partiet sto opprinnelig for en sosialismevisjon basert på en ettpartimodell ikke ulikt den albanske. Ulikt de fleste pro-albanske partiene i Vest-Europa beveget imidlertid KPS seg vekk fra Tirana og i retning en mer uavhengig linje. Dette muliggjorde også grunnleggelsen av Nya Arbetartidningen sammen med SKA, som representerte en pro-kinesisk tradisjon.
Partiet stilte aldri til valg. Medlemstallet antas å ha ligget mellom 100 og 200. Partiformann var Gösta Torstensson.
Alfredo Anderson

Landslaget

Alfredo Anderson spilte 12 landskamper for Panamas herrelandslag.
Æsop

Æsop, på norsk også skrevet Esop og Aesop, fra gresk Αἴσωπος, Aísōpos og latin Aesopus, var en gresk fabeldikter som har gitt navn til Æsops fabler. En kjenner ingenting til livet hans fra troverdige kilder, og antakelig har Æsop ikke eksistert, men blitt diktet opp som opphavsmann til flere urgamle greske fabler. Ifølge folketradisjonen skal han imidlertid ha vært en frygisk slave som levde fra rundt 620 til 560 f.Kr. på øya Samos i oldtidens Hellas, der han ved et tidspunkt ble løslatt fra slaveriet og til slutt drept av folk i Delfi. Æsops korte, poengterte fabler har imidlertid vært populære helt siden antikken, både som underholdning og belærende moralfortellinger. De blir fortsatt fortalt over store deler av verden, utgitt som barnebøker og framstilt i barnefilmer, skuespill og tegneserier.

Æsops liv

Fødestedet for Æsop er uklart – Trakia, Frygia, Etiopia, Samos, Athen og Sardis har alle krevd æren.
I henhold til den sparsommelige informasjon som er samlet om Æsop fra referanser til ham i flere greske manuskripter (han er nevnt av Aristophanes, Platon, Xenophon og Aristoteles), var Æsop en slave for en gresk mann ved navn Iadmon som bodde på øya Samos. Æsop må ha blitt løslatt ettersom han kunne stille opp og ledet et offentlige forsvar for en viss demagog (Aristoteles, «Retorikken», ii 20). Han levde deretter ved hoffet til Krøsus hvor han møtte Solon og var middagsgjest i selskap med De sju vise sammen med Periander i Korint. I løpet av regimet til Peisistratos ble det sagt at han besøkte Athen hvor han fortalte fabelen om Froskene som begjærte en konge for å råde borgerne fra forsøk på å avsette Peisistratos for en annen hersker. En annen historie med motsatt forløp forteller at Æsop talte ut for vanlige folk mot tyranniet gjennom sine fabler, noe som opprørte Peisistratos, som var motstander av ytringsfrihet.
I henhold til historikeren Herodot fikk Æsop en voldelig død av borgerne av Delfi, men en grunn for dette er ikke oppgitt. Ulike forslag er blitt gitt siden, som hans fornærmende sarkasmer, et underslag av penger som Krøsus hadde tiltrodd ham for å gi til Delfi, og hans påståtte helligbrøde av en sølvkopp. En syndebukk fikk skylden for hans henrettelse og borgerne i Delfi erklærte at de var villige til å gi erstatning til Iadmon, en sønnsønn av Æsops tidligere herre.
Æsop har blitt beskrevet som en særdeles stygg og deformert person, hvilket han ble representert i en marmorstatue i Villa Albani i Roma. I henhold til en annen gresk historiker, Plutark, som har gitt en opptegnelse av symposiet med De sju vise hvor Æsop var gjest, var det mange vitser om hans tidligere status, men ingenting nedsettende ble sagt direkte til ham. Æsops misdannelser eller vanskapthet ble bestridd av borgerne i Athen som lot en statue reise til hans ære, skapt av skulptøren Lysippus.
Sjoa (elv)

Elveløpet

Sjoa går i stryk og små fall, inkludert Maurvangfossen, fra Gjende til Øvre Sjodalsvatnet (953 moh.) og har deretter et kort fall til Nedre Sjodalsvatnet (940 moh.). Fra Gjende og nedover kalles den også Øvre Sjoa eller Gjendelva, mellom Øvre og Nedre Sjodalsvatnet kalles den Stuttelva. Stuttelva er om lag 700 meter lang og den breier seg ut i flere løp.
Sjoa går i krappe stryk til samløpet med Russa. Stuttgongfossen er flere fall, til sammen 20 meter. Det største sidevassdraget er Veo, som kommer fra området øst for Glittertinden og på den siste strekningen ned mot Sjodalen har et markert gjel. Elva går i stryk og rolige partier ned til Tråsåfossen og Ridderspranget, hvor det er et trangt gjel og store jettegryter. 
Fra kommunegrensen til Nedre Tråsåfossen har elven skåret seg dypt ned i fjellet. Sideelven Ner–Muru renner ut i Sjoa ovenfor Nedre Tråsåfossen som har en høyde på 20 meter. Nedenfor fossen har elven gravd seg gjennom løsmasser med bratte skrenter mot elven. Sideelven Rinda renner ut i Sjoa ved Rindhølen og nedover til Bjølstadmo bukter den seg i et juv og går i krappe stryk. Trykja renner ut i Sjoa ved Bjølstadmo og nedover til Ekre renner den rolig gjennom lanbruksområder. Gjennom Skjerdalen går Sjoa i et juv og får tilførsel av Berdøla ved enden av Skjerdalen. Elva skjærer dypt ned i øvre del av Heidal og renner i delvis kraftige stryk ned til Lågen. Tjuvspranget er et fall på 20 meter.
Enkelte partier i elven kan være farlige når det er svært høy vannføring, og det har vært et par dødsulykker de siste tiårene.

Næringsvirksomhet

Elva brukes til kraftproduksjon i Stuttgongfossen kraftverk, ca. 7 km etter Nedre Sjodalsvatnet. Noe av vannet fra Sjoa overføres også via en tunnel til innsjøen Tesse og brukes til kraftproduksjon. Sjoa ble i 1973, gjennom Verneplan I for vassdrag, vernet mot videre kraftutbygging. Vernegrunnlaget var urørthet.
Deler av Sjoa er en populær elv for rafting og elvepadling med kajakk, men den er krevende. 16 personer har mistet livet i Sjoa i perioden 1989–2010. Elva er også kjent for severdigheten Ridderspranget. Enkelte avsnitt av elva er ufarbar for farkoster.
Teater NOR

Teater NOR er et lite produksjonssenter i Stamsund i Lofoten som arbeider med visuell scenekunst. Gruppen ble opprettet av Thorbjørn Gabrielsen i 1990 under navnet Lofoten Teater. I 1997 byttet de navn til Teater NOR.
Gruppen består i dag av leder og instruktør Thorbjørn Gabrielsen, produsent Oddny Wiggen, skuespillerne Sissel Helgesen og Øystein Sanne, og lys og lyddesigner Øystein Helle.
For tiden er de aktuelle med forestillingen Lost on Purpose som er et møte mellom filosofi og teater – tekst og rom.
Teater NOR eier sitt eget teaterbygg, og disponerer flere store fabrikklokaler til spesiselle prosjekter og gjestespill.
Fra 1998 har de hvert år invitert til Stamsund Internasjonale Teaterfestival i overgangen mai/juni.
Antipartisanmerket

Historie

Merket ble introdusert 29. januar 1944 av Adolf Hitler, etter forespørsel ifra Reichsführer-SS Heinrich Himmler. Merket ble tilbakevirkende til 1. januar 1943, og kunne bli utdelt til alle offiserer, underoffiserer, og mannskap som deltok i kamp mot partisaner.

Design

Merket er ovalt formet av en ekekrans. Sentralt er et sverd med hakekors som står med spissen ned i en hydra. Nederst er en hodeskalle.
Songbird

Historie

Songbirds første offentlige prøveversjon, 0.1, kodenavn «Hilda», ble lansert 8. februar 2006. Dagens 1.0-versjon ble lansert 2. desember 2008.

Utvidelser

Versjon 0.2 kommer med to utvidelser, en DOM inspektør og en Eksempel-utvidelse. Flere brukerskrevne utvidelser er tilgjengelig via Songbird's nettside. Kjente brukerutviklede utvidelser er: «Qloud Tagging & Search», eMusic integrasjon, iTunes-importør, iPod-enhet, Atistsporing, Bibliotek-organisator, «Audioscrobbler» annonsør, Wikipedia artist-visning, SHOUTcast radio-katalog, «UnPlug», «Adblock Plus», «Taglib» metadatahåntering og «Minimize-to-Systemtray».

Utseende

Utseendetema refereres til som «feathers» (engelsk for fjør) i Songbird. 1.0-utgaven kommer med ett hovedtema: Gonzo, som er et tema inspirert av iTunes.

Lokalisering

Det er i foreløpig 55 oversettelser av Songbird for 0.2.5 utgaven.

Nettleseridentifikasjon

Siden Songbird har en innebygget nettleser, trenger den en «user agent» for å identifisere seg selv. For eksempel svarer Songbird med følgende «user agent» i en engelsk versjon av Windows XP: Mozilla/5.0 (Windows; U; Windows NT 5.1; en-US; rv:1.8) Gecko/20061018 Songbird/0.2.
For tjenere ser den altså ut som en Mozilla-klient som kjører Windows XP med en amerikansk engelsk lokaliseringsprofil.
The Legend of Zelda: Majora's Mask

Spillmekanismer

The Legend of Zelda: Majora's Mask inkluderer den 3D-datateknologien som ble brukt i Ocarina of Time. Majora's Mask var det andre spillet i serien som hadde en handling som utspilte seg utenfor Hyrules land, i et kongedømme kjent som Termina. Det var dessuten det første spillet i serien som begrenset spillerens spilletid til 72 timer, eller tre dager. Det er fullt mulig å komme seg tilbake til begynnelsen av syklusen, men da mister man som oftest penger, ammunisjon og nøkler. Hovedting som våpen, masker og andre ting får man beholde når man reiser i tid.
Spillmekanismene i Majora's Mask er dypere enn i Ocarina of Time. Dets forgjenger inkluderer bomber, piler og musikk (i form av en ocarina) for å få tilgang til spillets mange gåter – mens Majora's Mask inkluderer flere instrumenter i tillegg til tidsreiser og masker for å legge til en større vanskelighetsgrad og større variasjon i oppdragene i spillet. Noen av maskene dukker opp i Ocarina of Time, men er bare viktige i noen sideoppdrag.

Handling

Handlingen i Majora's Mask begynner i en ukjent skog, muligens Lost Woods fra Ocarina of Time. Link rir på sin hest Epona for å lete etter noen som han skilte lag med etter hendelsene som fant sted i Ocarina of Time (muligens feen Navi). Link og hesten blir utsatt for et bakholdsangrep av Skull Kid som har på seg en rar maske med pigger (Majora's Mask). Skull Kid har et følge som består av to feer ved navn «Tatl» og «Tael». Link blir frastjålet ocarinaen sin, og Epona blir tatt fra ham. I et forsøk på å gjenvinne hesten sin, havner Link ved en hule der han plutselig blir forvandlet til en «Deku Scrub». Tatl blir separert fra sin bror og Skull Kid, og blir nødt til å slå seg sammen med Link og hjelper ham med å få tilbake sin menneskelige skikkelse.
Etter noen strabaser møter Link, «Maskeselgeren», som forteller om da han ble ranet av Skull Kid og frastjålet den farligste masken han hadde; Majora's Mask. Deretter havner Link i en by kalt Clock Town, der han finner ut at en katastrofe er nært forestående. Med en gang Link finner ut hvordan han kan transformere seg tilbake til et menneske, begynner det ordentlige eventyret.
Betania-demningen

Betania-demningen er en demning med vannkraftstasjon i sideelva Jaguará til vassdraget Rio Magdalena, i Colombia. 
Anlegget har turbiner med installert produksjonskapasitet (ytelse) på 540 MW.  Det ble ferdigstilt i 1987.
STS-51-I

Høydepunkt

STS-51-I transporterte tre kommunikasjonssatellitter i tillegg til at mannskapet skulle reparere satellitten SYNCOM IV-3, som hadde blitt satt ut feil under STS-51-D. Alle satellittene som ble sendt ut var amerikanske. Oppdragene ble gjennomført med suksess. Det var to romvandring i løpet av ferden.
Thea Mørk

Klubb

Mørk begynte å spille håndball som 5-åring i Bækkelaget, sammen med tvillingsøster Nora og storesøster Kaja. Moren deres, Tirill, var jentenes trener fra de var syv til 16 år.
Som 16-åring flyttet hun til Danmark for å prøve seg som proff og signerte for Aalborg sammen med tvillingsøster Nora. Trener Leif Gautestad hentet søstrene til Danmark i 2007, men Thea røk korsbåndet og sidebåndet i påsken samme år og selv om hun var tilbake i april 2008 fikk hun ikke spilletid under 2007/08-sesongen. Ettersom søstrene allikevel var for unge til å spille i Damehåndboldligaen bestemte de seg for å dra hjem til Norge igjen og heller spille for moderklubben Bækkelaget.
Foran 2008/09-sesongen meldte hun og begge søstrene overgang til den nyopprykkede Postenligaklubben Njård. Mørk fikk nok en gang en korsbåndskade og fikk ikke spille så mye denne sesongen heller og Njård havnet til slutt på en 9.-plass i deres første eliteseriesesong. Påfølgende sesong spilte Thea uten tvillingsøster Nora for første gang i karrieren, ettersom gikk over til Larvik.
Mørk skrev toårskontrakt med Larvik foran 2010/11-sesongen, som ble fornyet våren 2013 med tre nye år. Til tross for at hun pådro seg en skulderskade på landslagssamling i juni 2017, ble hun utnevnt kaptein i Larvik foran 2017/18-sesongen.
12. mars 2018 skrev Mørk under på en treårsavtale med den danske hovedstadsklubben København, som akkurat hadde vunnet Damehåndboldligaen 2017/18. Hun ble i klubben til hun 21. desember 2018 bestemte seg for å legge opp.

Ungdom (U17)

3. november 2006 debuterte Mørk for Norges ungdomslag i en alder av 15 år og 212 dager. Hun scoret ett mål i debutkampen mot Sverige.
Hun fikk til sammen åtte kamper og 31 mål for ungdomslaget fra 3. november 2006 til 3. mars 2007.

Junior (U19)

Mørk har én landskamp for Norges junorlandslag den 30. mars 2010. Kampen mot Sverige endte med 37–29-seier til Norge og Mørk scoret ett mål.

Senior

Etter tre kamper og fire mål på rekruttlandslaget, fikk Mørk sin debut på A-landslaget den 8. oktober 2016, i en kamp Norge vant 28–23 mot Russland. Dagen etter scoret hun sine to første landslagsmål i en kamp mot Danmark som endte med 31–19-seier til Norge.
Frederik VIII av Danmark

Barn

Frederik og Lovisa fikk åtte barn; Christian, den senere Christian X av Danmark, Carl av Danmark, den senere Haakon VII av Norge, Louise av Danmark, gift med Fredrik av Schaumburg-Lippe, Harald av Danmark, gift med Helene av Slesvig-Holstein, Ingeborg av Danmark, svensk prinsesse, gift med Carl av Sverige, Thyra av Danmark, ugift, Gustav av Danmark, ugift og Dagmar av Danmark, gift med Jørgen Castenschiold.

Utmerkelser

Blant Frederik VIIIs ordener var også Storkorset med kjede av St. Olavs Orden, tildelt 1862.
Kontekstfritt språk

Et kontekstfritt språk er språket generert av en kontekstfri grammatikk.
Innenfor programmeringsspråk har kontekstfrie språk ei rekke anvendelser. De fleste aritmetiske uttrykk er generert av kontekstfrie grammatikker. Innenfor kompilatorteknikk er teorien om kontekstfrie språk også viktig.
I Chomskyhierarkiet er kontekstfrie språk omtalt som de som genererer en type 2 grammatikk.

Eksempel

Et eksempel er følgende språk . Dette er generert av grammatikken . Den er akseptert av følgende pushdownautomat  hvor  er definert som følgende
Lineær uavhengighet

I lineær algebra er en mengde vektorer lineært uavhengige dersom ingen av vektorene kan uttrykkes som en lineærkombinasjon av de andre, det vil si som en endelig vektet sum av de andre vektorene. En mengde vektorer er lineært avhengige dersom de ikke er lineært uavhengige. Begreper som dimensjon, basis og matriserang er alle nært knyttet til definisjonen av lineær uavhengighet.
I det tredimensjonale euklidske vektorrommet R³ vil fire vektorer alltid være lineært avhengige. De tre basisvektorene e₁ = (1,0,0), e₂ = (0,1,0) og e₃ = (0,0,1) er lineært uavhengige.
Herlev Revy og Teater

Herlev Revy og Teater er en dansk teaterforening i Herlev. Foreningen er primært kjent i København for å sette opp større musikalforestillinger en gang om året i Paletten i Herlev, men setter også opp mindre forestillinger. Foreningen har både en ungdomsgruppe, barnegruppe og et teaterkor.
Vugar Gashimov

Lagkonkurranser

Gashimov spilte for Aserbajdsjan i sjakk-OL i 2002, 2004, 2006 og 2008. Han spilte på det gullmedaljevinnende laget under europamesterskapet for lag i Novi Sad i 2009 sammen med Teymur Rəcəbov, Rauf Mammadov og Gadir Guseinov. Det samme laget vant også bronse i 2007.
Sukkertopp

En sukkertopp er raffinert sukker presset sammen til en avrundet kjegle. Fra rundt 1500 og frem til slutten av 1800-tallet var sukkertopper den vanligste måten å omsette sukker på. Da sukkerfabrikantene begynte å produsere sukkerbiter og strøsukker, forsvant sukkertoppene fra markedet. De blir fremdeles solgt i enkelte land, blant annet i Tyskland, hvor de brukes i julepunsjen Feuerzangenbowle. Sukkertopper ble kuttet i mindre stykker med en spesiell tang for å få mer håndterbare stykker. De varierte i størrelse fra 1,8 til 14 kg. På grunn av raffineringsprosessen ble kvaliteten på sukkertoppene ringere jo større de var.
Fjellet Sukkertoppen i Rio de Janeiro fikk sitt navn av portugiserne i 1502, på grunn av likheten med en sukkertopp.
Pljevlja kullkraftverk

Pljevlja kullkraftverk er et varmekraftverk i Pljevlja i Montenegro. Det har en installert produksjonskapasitet på 210 MW, fordelt på én enkelt blokk. Operatør er Elektroprivreda Crne Gore AD. Det planlegges å installere én til blokk på 210 MW, og denne skal i så fall også avgi fjernvarme til Pljevlja by.
Anlegget ble bygget ut i årene omkring 1970–1982. Brenselkilden er brunkull (lignitt) fra to dagbrudd i nærheten. Dette er landets kraftigste termiske kraftverk målt etter effekt. Det leverer om lag 30% av landets elektrisitet.